Minkejja li l-bidu tas-sena skolastika l-ġdida jinsab fil-qrib, numru ta' Learning Support Educators (LSE) Għadwxin li jaħdmu f'Malta għadhom ma jafux fejn se jkunu qed jaħdmu. Dan kien żvelat miIl-Unjin tal-Edukaturi Professjonali, il-UPE. Il-Kap Eżekuttiv tal-unjin, Graham Sansone, sostna li din il-problema qed tirrepeti ruħha kull sena u qed tikkawża problemi finanzjarji għal dawn l-edukaturi li jħallsu minn buthom għat-trasport. Sansone qal li dawn l-edukaturi Għawdxin qed isibuha diffiċli biex jirranġaw għal trasport mill-ferry għall-iskejjel li jaħdmu fihom. Huwa żied jgħid li minkejja li għal ħafna drabi l-UPE fakkret lill-Ministeru għall-Edukazzjoni f'din il-problema, s'issa għadu ma sar xejn biex jingħata kumpens lill-edukaturi affettwati. Sansone kkonkluda li din is-sitwazzjoni għandha tiġi indirizzata mill-aktar fis possibli biex ikunu evitati problemi loġistiċi. Il-ġimgħa l-oħra l-UPE wissiet li se tkun qed tagħti numru ta' direttivi jekk l-għalliema li jimxu minn skola għal skola ma jkunux trattati aħjar. Aqra aktar: "Se nsejħu direttivi jekk is-sitwazzjoni tal-għalliema ma titjiebx" – UPE .td_uid_3_612de2fbd8aee_rand.td-a-rec-img{text-align:left}.td_uid_3_612de2fbd8aee_rand.td-a-rec-img img{margin:0 auto 0 0}